als_Latn dik_Latn sag_Latn
Një tjetër ambient shumë i preferuar për selfie nga Vip-at tanë është palestra. Si për të treguar muskujt e tonifikuar ato ndajnë me ndjekësit e tyre në Instagram foto të shkrepura gjatë momenteve të stërvitjes apo pas përfundimit të një seance në palestër. E kështu, duke qënë se sezoni i verës sapo ka nisur, bukuroshet tona janë gati për një shfaqje seksi në breg të detit.
Frekuentuesja më e rregullt, kampionia, prej vitesh e palestrës është këngëtarja Soni Malaj e këtë më së miri e tregon fiziku i saj. Soni edhe Dafina Zeqiri mund të cilësohen pa frikë si trupat më të tonifikuar të showbiznes-it. Bashkë me Aurela Gaçen, këngëtaret e tregojnë fiksimin e tyre pas palestrës, jo vetëm përmes fotove por edhe me videot që postojnë në profilet e tyre.
Poza më hot mund të cilësohet ajo e Aurela Hoxhës gjatë një ushtrimi për vithet. Lori Hoxha dhe Marina e "Procesi Sportiv" kanë postuar foto duke u ushtruar me veglat sportive, në palestrën e sportistes Klodiana Shala, në Tiranë.
Grupit të “Gym Selfie” i bashkohet me meritë modelja Afërdita Dreshaj e cila thuajse çdo ditë poston në Instagram selfie nga pasqyra e palestrës, gjithashtu edhe Çiljeta e cila ja doli që brenda pak kohësh, të humb kilet e fituara të shtatzanisë, duke frekuentuar rregullisht palestrën dhe duke ndjekur në mënyrë strikte dietën e saj.
Ndër të tjerë emra të njohur që frekuentojnë palestrën janë Armina Mevlani, këngëtarja Flaka Krelani, velina e "Fiks Fare" Petrula Spiro dhe këngëtarja Adelina Tahiri.
als_Latn als_Latn als_Latn als_Latn als_Latn